Komisjoni määrus (EÜ) nr 272/2004,

16. veebruar 2004,

millega lubatakse Hiina Rahvavabariigist pärinevate tekstiil- ja rõivatoodete koguseliste piirnormide vahelisi ülekandeid

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. oktoobri 1993. aasta määrust (EMÜ) nr 3030/93 teatavate tekstiiltoodete kolmandatest riikidest importimise ühiseeskirjade kohta, [1] eriti selle artiklit 7

ning arvestades järgmist:

(1) Euroopa Majandusühenduse ja Hiina Rahvavabariigi vahelise tekstiilkaubanduse kokkuleppe, mis kirjutati alla 9. detsembril 1988 ja kiideti heaks nõukogu otsusega 90/647/EMÜ, [2] artikkel 5; ja Euroopa Ühenduse ja Hiina Rahvavabariigi vahelise kokkuleppe, mis reguleerib kahepoolse tekstiilkaubanduse kokkuleppega hõlmamata tekstiiltoodetega kauplemist ja mis kirjutati alla 19. jaanuaril 1995 ja kiideti heaks nõukogu otsusega 95/155/EÜ, [3] artikkel 8; mõlemat lepingut on viimati muudetud 19. mail 2000 allakirjutatud kirjavahetuse teel sõlmitud kokkuleppega, mis kiideti heaks nõukogu otsusega 2000/787/EÜ, [4] sätestavad, et kvoodiaastate vahel võib ülekandeid teha. Pärast Hiina ühinemist Maailma Kaubandusorganisatsiooniga tehti kõnealused soodustussätted teatavaks selle tekstiiliseireorganile.

(2) 17. detsembril 2003 esitas Hiina Rahvavabariik taotluse koguste ülekandmiseks kvoodiaastast 2004 kvoodiaastasse 2003.

(3) Hiina Rahvavabariigi taotletud ülekanded jäävad soodustussätete piiresse, millele osutavad Euroopa Majandusühenduse ja Hiina Rahvavabariigi vahelise tekstiilkaubanduse kokkuleppe artikkel 5 ja Euroopa Ühenduse ja Hiina Rahvavabariigi vahelise kokkuleppe, mis reguleerib kahepoolse tekstiilkaubanduse kokkuleppega hõlmamata tekstiiltoodetega kauplemist, artikkel 8 ning mis on sätestatud nõukogu määruse (EMÜ) nr 3030/93 VIII lisas.

(4) On asjakohane see taotlus rahuldada.

(5) Käesolev määrus peaks soovitavalt jõustuma järgmisel päeval pärast selle avaldamist, et ettevõtjad võiksid sellest võimalikult kiiresti kasu saada.

(6) Käesoleva määrusega ettenähtud meetmed on kooskõlas määruse (EMÜ) nr 3030/93 artikliga 17 asutatud tekstiilikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

2003. kvoodiaastal on Hiina Rahvavabariigist pärinevate Euroopa Ühenduse ja Hiina Rahvavabariigi vahelises tekstiilkaubanduse kokkuleppes nimetatud tekstiiltoodete koguseliste piirnormide vahelised ülekanded lubatud käesoleva määruse lisas sätestatud korras.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. veebruar 2004

Komisjoni nimel

komisjoni liige

Pascal Lamy

[1] EÜT L 275, 8.11.1993, lk 1. Määrust on viimati muudetud määrusega (EÜ) nr 138/2003 (EÜT L 23, 28.1.2003, lk 1).

[2] EÜT L 352, 15.12.1990, lk 1.

[3] EÜT L 104, 6.5.1995, lk 1.

[4] EÜT L 314, 14.12.2000, lk 13.

--------------------------------------------------

LISA

720 Hiina | Kohandatud ülekanne kvoodiaastast 2004 |

Rühm | Kategooria | Ühik | Piirnorm 2003. aastal | Määr pärast eelmisi muudatusi | Määr pärast tavaliste soodustuste rakendamist (ülekanne 1 % kvoodiaastast 2004) | Kogus | % | Uus kohandatud määr |

I A | 2 | kg | 29132000 | 29897241 | 30188561 | 582640 | 2,0 | 30771201 |

I A | 3 | kg | 5938000 | 5876325 | 5935705 | 118760 | 2,0 | 6054465 |

I B | 4 | tk | 82818000 | 84208042 | 85036222 | 1656360 | 2,0 | 86692582 |

I B | 5 | tk | 26341000 | 26750140 | 27013550 | 526820 | 2,0 | 27540370 |

I B | 6 | tk | 28199000 | 28738019 | 29020009 | 563980 | 2,0 | 29583989 |

I B | 6S | tk | 1228000 | 1228877 | 1241157 | 24560 | 2,0 | 1265717 |

II A | 9 | kg | 6079000 | 6667258 | 6728048 | 121580 | 2,0 | 6849628 |

II A | 20/39 | kg | 9633000 | 10282817 | 10379147 | 385320 | 4,0 | 10764467 |

II B | 12 | paari | 32721000 | 35196379 | 35523589 | 1308840 | 4,0 | 36832429 |

II B | 13 | tk | 516216000 | 541218721 | 546380881 | 20648640 | 4,0 | 567029521 |

II B | 15 | tk | 17404000 | 18610777 | 18784817 | 696160 | 4,0 | 19480977 |

II B | 16 | tk | 16196000 | 18301480 | 18463440 | 323920 | 2,0 | 18787360 |

II B | 26 | tk | 5523000 | 6095872 | 6151102 | 110460 | 2,0 | 6261562 |

II B | 29 | tk | 13757000 | 14526416 | 14663986 | 550280 | 4,0 | 15214266 |

II B | 31 | tk | 83851000 | 89714607 | 90553117 | 3354040 | 4,0 | 93907157 |

II B | 78 | kg | 32932000 | 35558964 | 35888284 | 658640 | 2,0 | 36546924 |

II B | 83 | kg | 9673000 | 10375777 | 10472507 | 386920 | 4,0 | 10859427 |

muud | 163 | kg | 6449000 | 6749213 | 6813703 | 257960 | 4,0 | 7071663 |

muud | X115 | kg | 1239000 | 1329130 | 1342180 | 10390 | 0,8 | 1352570 |

--------------------------------------------------